cyanic-selkie/wikianc huggingface dataset:
Nokipäätangara
Levinneisyys ja elinympäristö
Nokipäätangaran levinneisyysalue ulottuu Venezuelan lounaisosista Perun pohjoisosiin. Lajin elinympäristöä ovat kosteat tiheät metsät ja pensaikot. Se liikkuu yleensä pareittain tai muutaman yksilön ryhminä ja voi liittyä sekaparviin. Nokipäätangaran ravintoa ovat hyönteiset ja marjat.
KNM Nor (1878)
KNM Nor oli Norjan laivaston vuonna 1878 vesillelaskettu Vale-luokan 2. luokan tykkivene.
Valmistus
Alus tilattiin Hortenista laivastontelakalta ja se laskettiin vesille 23. lokakuuta 1878. Alus otettiin palvelukseen vielä samana vuonna.
Palvelus
Alus muutettiin vuosina 1911-1912 hieman ennen ensimmäistä maailmansotaa miinalaivaksi, jolloin sen aseistusta kevennettiin korvaamalla raskas 10,6 tuuman suustaladattava tykki 150 millimetrin perästä ladattavalla tykillä. Lisäksi yksi aluksen yhden naulan tykeistä korvattiin tehokkaammalla 47 millimetrin tykillä. Kevenemisen seurauksena alus kykeni vastaanottamaan 50 miinaa ja samalla miehistön tarve väheni kymmenellä.
Saksan hyökätessä Norjaan Nor makasi palveluskelvottomana laivaston varastona Melsomvikissa Oslovuonossa, josta se vallattiin 9. huhtikuuta 1940. Saksan antauduttua ja Euroopan sotatoimien päätyttyä alus palautettiin toukokuussa 1945 Norjalle, joka myi sen vuonna 1949.
Suuri-Petäjä
Petäjä (myös Suuri-Petäjä) on Kymenlaaksossa Kouvolan Valkealassa, Pyötsiällä sijaitseva järvi.
Maantietoa
Järven pinta-ala on 27 hehtaaria, se on 850 metriä pitkä ja 650 metriä leveä. Järvellä ei ole kartan mukaan saaria. Sen rantaviivan pituus on 2,7 kilometriä.
Project Mc²
Project Mc² on DreamWorks Animationin AwesomenessTV:n ja MGA Entertainmentin Netflixille tuottama yhdysvaltalainen nettitelevisiosarja. Se kertoo neljästä superälykkäästä kalifornialaisesta tieteilijätytöstä, jotka rekrytoidaan NOV8-nimiseen tiedustelujärjestöön. Kolmen jakson pituinen ensimmäinen tuotantokausi julkaistiin 7. elokuuta 2015.
Huhtikuussa 2016 Netflix tilasi sarjaan kaksi uutta kautta. Kumpikin kausi sisältää kuusi jaksoa, ja ne julkaistiin saman vuoden elo- ja lokakuussa. Lisäksi ystävänpäivänä 2017 julkaistiin uusi erikoisjakso.
Project Mc² oli ehdolla parhaan lastensarjan Daytime Emmy -palkinnon saajaksi keväällä 2016.
Canudos
thumb|Canudosia valokuvassa noin vuodelta 1895. Canudos oli uskonnollinen yhdyskunta Brasilian Bahian osavaltion koillisosassa 1800-luvun lopussa. Se tuli tunnetuksi yhteenotosta paikallisten ja Brasilian armeijan välillä. Armeija valtasi Canudosin vuonna 1897 useita kuukausia kestäneen piirityksen jälkeen. Suurin osa Canudosin asukkaista sai surmansa joko tautien ja nälän kautta piirityksen aikana tai sotilaiden tappamina armeijan vallattua alueen.
Canudos
Canudosin perusti Antônio Conselheiro vuonna 1893. Conselheiro johti messiaanista uskonnollista liikettä. Hän oli huolestunut siitä, että brasilialaiset omaksuivat nykyaikaistumisen myötä sekularistisia aatteita, ja hänen johtamansa liike sai pian kannattajia etenkin maaseudun väestössä. Conselheiro ja hänen kannattajansa eivät hyväksyneet uuden tasavaltalaisen hallituksen toimia, ja Canudos perustettiin, kun liikkeen ja hallituksen joukkojen välillä oli sattunut yhteenottoja. Canudos kasvoi muutamassa vuodessa noin 20 000 asukkaan kokoiseksi. Paikalliset elivät yksinkertaisesti harjoittaen yhteisöllistä maanviljelystä ja omaa muotoaan katolilaisuudesta.
Canudosin sota
thumb|Canudosin sodan henkiinjääneitä taistelujen jälkeen. Rio de Janeiron uusi tasavaltalainen hallitus piti Canudosia uhkana sen arvovallalle, ja Conselheiron epäiltiin myös suunnittelevan keisarikunnan palauttamista. Jännitteet lisääntyivät entisestään, kun Canudosin asukkaiden ja naapurikaupungin kauppiaiden välillä sattui yhteenotto. Brasilian presidentti Prudente de Morais päätti panna tasavallan vastaiset ryhmittymät ojennukseen. Vuonna 1896 Canudosiin lähetettiin pieni armeijan osasto, jotka kuitenkin lyötiin takaisin väkivaltaisesti. Tästä alkoi niin sanottu Canudosin sota. Seuraavan vuoden aikana lähetettiin vielä kolme saman tapaista osastoa, jotka kaikki lyötiin takaisin. Viimeiseen neljänteen retkeen Canudosiin osallistui 8 000 sotilasta, jotka aloittivat Canudosin piirityksen. Paikalliset puolustautuivat neljän kuukauden ajan kärsien samalla huomattavia tappioita, mutta suostumatta antautumaan. Conselheiro kuoli piirityksen aikana, ja lopulta lokakuussa 1897 hallituksen joukot hyökkäsivät Canudosiin vallaten sen. Pieni joukko paikallisia päätyi vangeiksi, mutta suurin osa sai surmansa nälän ja tautien takia piirityksen aikana tai Canudosin valloittaneiden sotilaiden surmaamina.
Leo Ahonen
Leo Ahonen voi tarkoittaa seuraavia henkilöitä:
Paras ohjaus draamasarjassa (Primetime Emmy)
Primetime Emmy parhaasta ohjauksesta draamasarjassa on Academy of Television Arts & Sciences -järjestön vuosittain jakama palkinto Primetime Emmy -palkintogaalassa.
Voittajat ja ehdokkaat
Alla listattuna vuosittaiset voittajat ja muut ehdokkaat.
Erkki Sinkko
Erkki Sinkko (s. 1938) on suomalainen eläkkeellä oleva lukion lehtori, osakesijoittaja ja entinen pörssikolumnisti.
Grant Kerr
thumb|Grant Kerr Grant Kerr (s. 1. joulukuuta 1985 Irvine, Skotlanti) on skotlantilainen jalkapalloilija, pelipaikaltaan keskikenttäpelaaja.
Erkki Sinkko
Sinkko valmistui filosofian tohtoriksi Tampereen yliopistosta 1976. Hän toimi äidinkielen, yhteiskuntaopin ja taloustiedon opettajana Perniön lukiossa. Vuonna 1988 hän siirtyi vapaaksi toimittajaksi kirjoittaen sitten sijoittamisesta aina vuoteen 2005 saakka. Sinkko kirjoitti pörssikolumneja muun muassa Aamulehteen, Uuteen Suomeen, Ilta-Sanomiin, Kauppalehteen ja Osuustoiminta-lehteen.
Sinkko aloitti osakesijoittamisen vuonna 1970 noin 13 000 euron lähtöpääomalla. Kesäkuussa 2008 Sinkon perheen osakesalkun arvo oli noin 5,5 miljoonaa euroa hajautettuna noin sataan suomalaiseen yhtiöön. Sinkko ei ole kiinnittänyt huomiota niinkään osakkeiden kurssikehitykseen vaan pitää jaettavia osinkoja tärkeämpinä. Hän ei suosi pelaamista vaan pitkäaikaista harkittua sijoittamista.
Grant Kerr
Kerr edusti junioritasolla skotlantilaista Hutchison Valea ja englantilaista Evertonia, josta siirtyi yhdysvaltalaiseen yliopistojoukkueeseen Fordham Ramsiin. Aikuistasolla hänen seurojaan ovat olleet kyproslainen Digenis Akritas Morphou (2010), yhdysvaltalaiset Fort Lauderdale Strikers (2011) ja Atlanta Silverbacks (lainalla 2011), norjalainen Tønsberg (2012), suomalainen VPS (2013) ja kreikkalainen Iraklis Psachna (2014).
Improliiga
Improliiga on improvisaatioteatterikilpailu. Sen järjestänä toimii Suomen Nuorisoseurat ry. Improliigassa harrastajateattereiden 3-6 hengen ryhmät kilpailevat leikkimielisesti improvisaation keinoin. Kilpailut ovat yleisölle avoimia teatteri-iltoja. Esitykset pisteytetään sekä tuomareiden, että yleisön toimesta ja alkusarjan otteluiden perusteella valitaan finalistijoukkueet, jotka ratkaisevat alueen improliigamestaruuden.
Kilpailujen pääpalkintona on Teatterilaiva-risteily, joka tarjoaa teatterin harrastajille ja ryhmille mahdollisuuden esiintymiseen, virkistäytymiseen ja muiden alan harrastajien sekä ammattilaisten tapaamiseen. Teatterilaivan ohjelma koostuu muun muassa esityksistä, koulutustyöpajoista ja improvisaatiokilpailuista.
Etelä-Pohjanmaan Improliiga järjestetään Seinäjoella viidennen kerran vuonna 2020. Tapahtuman järjestää joka vuosi Seinäjoen ammattikorkeakoulun kulttuurituotannon opiskelijat ja toimeksiantajana toimii Etelä-Pohjanmaan Nuorisoseura ry. Tapahtumapaikka ja -aika vaihtelevat vuosittain. Osallistujien tulee olla täysi-ikäisiä.
Kaudella 2019–2020 Improliigoja järjestetään seuraavilla alueilla:
Nuppineula
Nuppineula on neula, jossa on päässä esimerkiksi helmiäinen pallo. Niitä voidaan käyttää monenlaiseen kiinnittämiseen, askarteluun ja myös koristeena.
Acanthopsyche subteralbata
Acanthopsyche subteralbata on pussikkaiden heimoon kuuluva yöperhonen, jonka löysi George Hampson vuonna 1897.
Nuppineula
Nuppineuloja voidaan valmistaa messingistä, teräksestä, nikkelistä tai niiden sekoituksesta. Nuppineulojen päässä on lasinen tai muovinen pallo, jotta sen näkisi helpommin ja siihen on helpompi tarttua. Nuppineuloja on monenkokoisia, mutta yleisimmät nuppineulat ovat pituudeltaan noin 1,5 senttimetriä ja painavat noin kaksi grammaa. Paksumpia nuppineuloja käytetään ompelussa paksumpien kankaiden kanssa ja ohuempia neuloja hentojen kankaiden kanssa. Ompelun aloittaessa suositellaan tarkistamaan kankaalle parhain nuppineulan paksuus, näin vältytään turhilta rei’iltä.
Acanthopsyche subteralbata
Sitä esiintyy Intiassa ja Sri Lankassa.
Toukkien ravintokasveja ovat teepensas (Camellia sinensis) sekä albitsiat (Albizia).
Nuppineula
Nuppineuloja voi säilyttää niille tarkoitetuissa laatikoissa, rasioissa taikka nuppineulatyynyssä.
Historia
Nuppineulojen teollinen valmistus aloitettiin Saksassa 1300-luvulla. Nuppineulan keksijää on vaikea jäljittää, koska muinaisina aikoina keksintöjä ei patentoitu.
Turengin yhteiskoulu
Turengin yhteiskoulu on Janakkalassa sijaitseva koulu. Koulussa toimii peruskoulun luokat 7–9. Oppilaita koulussa on lähes 380. Koulun rehtori on Mika Saarinen. Samassa rakennuksessa toimii myös Janakkalan lukion Turengin toimipiste.
Historiaa
Yksityisen oppikoulun perustamista Turenkiin alettiin suunnitella syksyllä 1959. Koulun kannatusyhdistys piti 16.12.1959 kokouksen, jonne saapui 161 asiasta kiinnostunutta pohtimaan koulun perustamista tarkemmin. Uuden koulun tarpeellisuus todettiin lopulta yksimielisesti.
Perustamislupa koululle myönnettiin 5. toukokuuta 1960. Lupa oikeutti viisi keskikoululuokkaa sisältävän suomenkielisen yksityisen yhteiskoulun perustamiseen. Kesällä 1960 Kouluhallitus vahvisti koulun lukuvuosisuunnitelman ja ohjesäännön. Koulun rehtoriksi sekä johtokunnan sihteeriksi valittiin Teuvo Ylöstalo. Hän aloitti tehtävässään kesäkuussa 1960.
Koulun toiminta alkoi 1. syyskuuta 1960, jolloin koulussa aloitti 108 koululaista. Kouluun perustettiin kaksi ensimmäistä luokkaa ja hieman pienempi toinen luokka. Opettajia oli kahdeksan, joista kolme vakituisia. Seuraavana lukuvuotena 1961–1962 koulussa oppilaita oli 219. Ensimmäisiä luokkia perustettiin kolme hakijoiden runsaan lukumäärän vuoksi. Opettajia oli tuolloin 13, joista neljä toimi vakituisessa virassa. Kouluviikko oli normaalin työviikon tapaan kuusipäiväinen.
Vuoden 1964 keväällä jaettiin ensimmäiset päättötodistukset. Saman vuoden syksyllä koulussa alkoi lukiotoiminta. Koulu sai myös laajentumisoikeuden viisiluokkaisesta koulusta kahdeksasluokkaiseksi 23.4.1964.
Xiaomi Redmi Note 3
Xiaomi Redmi Note 3 on Xiaomin 27. marraskuuta 2015 julkaisema älypuhelin, jossa on esiasennettuna Android 5.1 "Lollipop" -käyttöjärjestelmä Xiaomin MIUI-käyttöliittymällä.
Turengin yhteiskoulu
Historiaa
Vuonna 1966 opiskelijoita koulussa oli 488. Syksyllä 1969 määrä nousi yli 600 oppilaaseen. Lukuvuonna 1970–1971 oppilaita oli 651 ja opettajia 32. Ylioppilaita lukiosta oli ehtinyt valmistua tähän mennessä 36.
Hoodoo
Hoodoo on afroamerikkalainen kansantaikuuden muoto. Hoodoo on useiden kulttuurien ja magiaoppien sekoitus, ja se lainaa monista afrikkalaisperäisistä, Amerikan alkuperäisasukkaiden ja eurooppalaisten uskomuksista, traditioista ja grimoireista. Vaikka hoodoo on monikulttuurinen ilmiö, sen menestyksen syynä pidetään voimakasta kristinuskon symbolien hyödyntämistä menoissaan.
Xiaomi Redmi Note 3
Muotoilu
Xiaomi Redmi Note 3 -älypuhelimessa on 5,5-tuumainen näyttö Full HD-resoluutiolla.
Turengin yhteiskoulu
Historiaa
Turengin yhteiskoulun kannatusyhdistys pohti ylimääräisessä kokouksessaan 13. kesäkuuta 1975 koulun luovuttamista Janakkalan kunnan omistukseen. Peruskoulu-uudistuksen myötä aiemmin yksityisenä toiminut koulu päätettiin luovuttaa kunnan omistukseen varoineen ja velkoineen. Koulun toiminta yksityisenä kouluna päättyi 31.7.1976. Turengin yhteiskoulu jakautui peruskouluun ja lukioon, ja toiminta jatkui nimillä Kuumolan yläaste ja Turengin lukio.
Hoodoo
Sana hoodoo dokumentoitiin ensimmäistä kertaa 1875, jolloin se luokiteltiin substantiiviksi tai transitiiviseksi verbiksi. Hoodoolla kuvataan yleensä maagista loitsua tai maagista juomaa, mutta sitä voidaan käyttää myös adjektiivina osallistujasta maagiseen menoon. Hoodoo tunnetaan myös nimellä "conjure".
Xiaomi Redmi Note 3
Fyysiset osat
Laitteesta löytyy MediaTek Helio X10 MT6795-prosessori. Laitteessa on 3 gigatavua RAM-muistia ja 32 gigatavua sisäistä muistia. Puhelimen muisti on laajennettavissa enintään 32 gigatavun microSD-kortilla.
Turengin yhteiskoulu
Koulurakennuksen historiaa
Turengin yhteiskoulu rakennettiin vuosina 1960-1961. Rakennuspaikasta kiisteltiin aluksi. Koulun johtokunnan ehdotuksina tontille olivat palokunnantalon viereinen Koulukoti-peltoalue tai Taimiston alue sokeritehtaan tien varrella. Kunta taas tarjosi vuokratonttia Turengin kansakoulun viereiseltä peltoalueelta eli suunnilleen nykyisen Janakkalan pääkirjaston paikalta. Johtokunta ei kuitenkin halusi koululle oman tontin, eikä oppikoulua ja kansakoulua haluttu yhdistää samalle alueelle. Lopulta koulu päätettiin rakentaa paikalliselta maanviljelijältä Olavi Lunnakselta 29.1.1960 ostetulle, Turengin kansanpuistossa sijainneelle 1,2 hehtaarin suuruiselle tontille. Rakennuksen suunnitteli hämeenlinnalainen arkkitehti Mika Erno ja rakennuttajaksi valittiin Talovalmiste Oy.
Xiaomi Redmi Note 3
Kamerat ja multimedia
Laitteessa on 13 megapikselin takakamera. Etukameran tarkkuus on puolestaan 5 megapikseliä.
Turengin yhteiskoulu
Koulurakennuksen historiaa
Rakentaminen aloitettiin 27.7.1960. Koulun toiminta alkoi viereisessä Kuumolan seuratalossa 1.9.1960, josta viralliseen rakennukseen siirryttiin 1.2.1961. Turengin yhteiskoulu oli tuolloin nopeimmin omiin tiloihin päässyt oppikoulu Suomessa. Rakennus ei ollut vielä tuolloin täysin valmistunut. Valmiina olivat kolme luokkahuonetta sekä laulu- ja piirustusluokka. Koulurakennus valmistui kokonaisuudessaan 12. heinäkuuta 1961, jolloin koulussa oli kuusi luokkahuonetta, kaksi erikoisluokkaa, kirjasto- ja kerhohuone, opetuskeittiö, mallikoti, poikien veistotilat, voimistelu- ja juhlasali, tyttöjen ja poikien pukeutumis- ja suihkuhuoneet, talonmiehen asunto, opettajien huoneet sekä muita tarpeellisia tiloja. Tilavuudeltaan rakennus oli 9110 m³. Koulun vihkiäisjuhla pidettiin 24. maaliskuuta 1962.
Vuonna 1963 alettiin tehdä koulun ensimmäistä laajennusta, mikä valmistui 1964 rakennusliike Veljekset Lundanin rakennuttamana. Laajennuksen myötä tilojen määrä kaksinkertaistui. Kouluun rakennettiin 13 uutta luokkahuonetta, kolme erikoisluokkaa, ruokala, juhlasali sekä muita tiloja. Laajennuksen myötä Turengin yhteiskoulusta tuli yksi maaseudun suurimmista oppikouluista, ollen kooltaan 9400 m³. Koulussa oli tilaa nyt noin 700 oppilaalle.
Xiaomi Redmi Note 3
Kamerat ja multimedia
Videokuvaus voidaan tehdä 1080p (Full HD) -resoluutioilla.
Turengin yhteiskoulu
Koulurakennuksen historiaa
Rakennuksen toinen laajennuksen rakentaminen aloitettiin toukokuussa 1969. Laajennus sijoittui viljavaraston puolelle koulun vanhimman osan jatkoksi. Alun perin laajennukseen kooksi suunniteltiin 3500 m³, jolloin kouluun olisi saatu kuusi uutta luokkahuonetta, opettajainhuone ja muita tiloja. Myös 8 × 16,7 metrin uimahallia suunniteltiin sisältyvän laajennukseen, mutta kunta ei suostunut antamaan lainaa 140 000 markkaa vaativan uimahallin tekemiseen. Kokonaislaajennustarve koettiin kuitenkin lopulta pienemmäksi. Laajennus valmistui joulukuussa 1969 ja oli kooltaan 2 035 m³. Koko koulun tilavuus oli nyt 11 435 m³.
Xiaomi Redmi Note 3
Ohjelmisto
Julkaisuhetkellä laitteessa oli esiasennettuna Android 5.1 "Lollipop".
Turengin yhteiskoulu
Koulurakennuksen historiaa
Kolmatta laajennusta suunniteltiin jo 1970-luvun alkupuolella, jota varten oli tehty jo piirrustukset valmiiksi. Rakentaminen kuitenkin jäi, kun peruskoulukeskustelu kiihtyi eikä koulun tulevaisuudesta ollut varmaa tietoa. Laajennus toteutettiin vasta noin kymmenen vuotta myöhemmin, ja se valmistui vuonna 1983 Haukolantien puolelle.
Xiaomi Redmi Note 3
Ohjelmisto
Myöhemmin laitteeseen on tullut päivitys Android 6.0 "Marshmallow" -versioon.
Herne (mytologia)
pienoiskuva|Metsästäjä Herne. [[George Cruikshank|George Cruikshankin piirros.]] Metsästäjä Herne on englantilaisessa kansanperinteessä ja kirjallisuudessa, esimerkiksi Shakespearen näytelmässä Windsorin iloiset rouvat esiintyvä aavemainen metsästäjä, jonka on kerrottu kummittelevan öisin Windsorin metsässä.
Xiaomi Redmi Note 3
Ohjelmisto
Molemmat versiot toimivat Xiaomin MIUI-käyttöliittymällä.
Turengin yhteiskoulu
Koulurakennuksen historiaa
Vuonna 2004 kouluun rakennettiin vain lukiolaisten käyttöön tarkoitettu ”lukiosiipi”. Laajennus toteutettiin rakentamalla kolmas kerros vuonna 1983 valmistuneen laajennuksen päälle.
Syksyllä 2015 aloitettiin koulun teknisen työn tilojen remontointi, jotka valmistuivat keväällä 2016. Vuonna 2016 myös koulun kirjastoluokka purettiin, ja tilalle rakennettiin uutta teknologiaa hyödyntävä oppimisympäristön nimeä kantanut luokka. Oppimisympäristö on herättänyt paljon kiinnostusta. Lisäksi kesällä 2016 koulun kemian ja fysiikan luokat remontoitiin. Vuonna 2020 Turengin teknisen työn luokka syttyi palamaan. Kukaan ihminen ei loukkaantunut, sillä koulu evakuoitiin heti.
Herne (mytologia)
Shakespearen esittämän tunnetun kertomuksen mukaan Herne olisi alun perin ollut Windsorin metsän kuolevainen metsänvartija. Itse tarina on variaatio laajalle levinneestä "villiä metsästäjää" (engl. The Wild Huntsman) käsittelevästä tarina-aiheesta, jonka tyypillisessä muodossa intohimoinen metsästäjä tekee sopimuksen paholaisen kanssa ja on sen vuoksi tuomittu metsästämään ikuisesti. Herne on kuvattu sarvipäisenä miehenä, joka ratsastaa metsässä öisin, erityisesti myrskyöinä. Hernen on kerrottu ilmestyneen itsensä mukaan nimetyn Hernen tammen (engl. Herne's oak) luona, vahingoittaneen karjaa ja saaneen sen lypsämään verta, pitäneen melua, kalistaneen kahleita ja ilmestyneen ajoittain myös kuolevaisille.
Turengin yhteiskoulu
Opiskelu nykyään
Syksyllä 2014 Turengin yhteiskoulussa aloitti niin sanottu sähköisen opiskelun pilottiluokka. Koulussa aloittaneen seitsemännen luokan oppilaat saivat kaikki oman tabletin, joiden avulla mm. luettiin sähköisiä oppikirjoja ja tehtiin kotitehtäviä. Oppiminen perustui ilmiöpohjaiseen oppimiseen. Kyseessä oli tähän mennessä laajin sähköinen oppimisen kokeilu suomalaisessa peruskoulussa.
Xiaomi Redmi Note 3
Lähteet
https://www.phonearena.com/phones/Xiaomi-Redmi-Note-3_id9803
Herne (mytologia)
Hernen tammi oli noin 700-vuotias, kun se kaatui tuulessa vuonna 1863. Nuori kuningatar Viktoria lahjoitti tammentaimen, joka istutettiin kaatuneen puun paikalle.
Turengin yhteiskoulu
Opiskelu nykyään
Vuonna 2016 kouluun valmistui uusi oppimisympäristön nimeä kantanut luokka, jonne toteutettiin muunneltavissa oleva kalusteratkaisu sekä hankittiin digitaalisten oppimisympäristöjen käytön mahdollistavat laitteet.
Syksyllä 2016 koulussa aloitti liikuntaluokka, jonka toiminta on sen jälkeen vakinaistettu.
Pohjajoki (Jormua)
thumb|Pohjajoki tulvii keväällä 2012 thumb|[[Saukko|Saukon liukumäki Pohjajoen jäälle joulukuussa 2021]] Pohjajoki on kapea, kymmenen kilometrin mittainen joki Kainuussa. Se saa alkunsa Sotkamon Paakinmäen seudulta pienestä Lautalammesta ja hieman isommasta Paakinlammesta. Siihen virtaavia puroja ovat pohjoisesta päin tuleva Sydänoja ja etelästä reitin ainoasta järvestä, Pienestä Ruuhijärvestä, laskeva Ruuhipuro. Jokea on käytetty myös uittoväylänä ja sen meandereita on jonkin verran oiottu. Joen varressa on runsaasti lähteitä, ja joki pysyy läpi kesän kylmänä. Joessa on kaksi suurehkoa koskipaikkaa, ylempänä Sotkamon puolella Raksinkoski ja alempana Kajaanin puolella Penkereenkoski. Joki laskee Oulujärven Jormuanlahden itäisimpään pohjukkaan sekä valtatien 5 että Savon radan siltojen kohdalla aivan entisen Jormuan rautatieliikennepaikan pohjoispuolella. Kajaanin maalaiskuntaan kuuluneen Jormuan kylän itäpuolta kutsutaan myös nimellä Pohjajoki.
Paikallinen luonnonsuojeluyhdistys on rakentanut jokivarteen luontopolun. Suomen ympäristökeskus on tutkinut joen kalakantaa, ja siinä on edelleen muun muassa järvitaimenen kutupaikkoja.
Luettelo Aku Ankan taskukirjoista
Tämä on luettelo Aku Ankan taskukirjoista, erikois- ja teemanumeroista sekä mini-taskareista. Vuosiluku ilmoittaa kunkin vuoden ensimmäisen taskukirjan. Aluksi taskukirjoissa joka toinen aukeama oli mustavalkoinen, kokonaan värillisiä taskukirjat olivat vuodesta 1993 ja taskukirjasta 154 alkaen.
Vuonna 2010 ilmestyi Aku Ankan taskukirjan 40-vuotissynttäreiden kunniaksi neliosainen sarja Taskarin parhaat. Seuraavana vuonna "Taskarin sankarit" ja vuonna 2012 "Taskarin tähtihetket".
Kromi(II)oksidi
Kromi(II)oksidi (CrO) on kromi- ja oksidi-ionien muodostama epäorgaaninen ioniyhdiste. Yhdisteessä kromi esiintyy hapetusluvulla +II.
Luettelo Aku Ankan taskukirjoista
Mini-taskarit
Mini-taskarit ovat tavallisia taskukirjoja pienempiä kooltaan, mutta niissä on enemmän sivuja. Ensimmäinen Mini-taskari ilmestyi vuonna 2007. Mini-taskareiden loppusivuilla on Ankkalinnan henkilöistä tietoja. Viimeinen Mini-taskari ilmestyi vuonna 2011.
Kromi(II)oksidi
Ominaisuudet ja valmistus
Kromi(II)oksidista on kaksi erilaista kidemuotoa. Alkeiskopiltaan kuutiollinen väriltään musta muoto, jonka kiderakenne muistuttaa natriumkloridin kiderakennetta, ja alkeiskopiltaan heksagonaalinen punaruskea muoto. Kromi(II)oksidi on suhteellinen pysymätön yhdiste, joka kuumennettaessa disproportioituu metalliseksi kromiksi ja kromi(III)oksidiksi. Aine voi olla myös pyroforista. Vety pelkistää yhdisteen metalliseksi kromiksi. Kromi(II)oksidi ei liukene veteen, mutta liukenee esimerkiksi laimeaan vetykloridiin osittain hapettuen Cr3+-ioneiksi.
Bengtsår
Bengtsår on Saaristomeren itäreunalla Hankoniemen pohjoispuolella oleva saari, joka kuuluu Hangon kaupunkiin. Bengtsår on pohjois-eteläsuunnassa 3,4 kilometriä pitkä ja leveimmillään itä-länsisuunnassa 1,5 kilometriä. Saaren pinta-ala on melkein 3 neliökilometriä. Saaren korkein kohta, ”näköalakallio”, on 26,5 metriä merenpinnasta. Mantereelle Bengtsårista on lyhimmillään vajaa kilometri.
Luettelo Aku Ankan taskukirjoista
In English
In English -taskukirjat ovat elokuusta 2011 alkaen ilmestyneitä taskukirjoja. Jokaisessa kirjassa on mukana sanasto, jonka avulla puhekuplien tekstit on helpompi ymmärtää.
Bengtsår
Helsingin kaupunki omistaa valtaosan saaresta ja sitä ympäröivästä vesialueesta. Saaressa on myös vapaa-ajan asutusta. Helsingin omistamia alueita käytetään nuorten leiri- ja retkitoimintaan. Saareen on kesäisin Helsingin vesibussiyhteys.
Saaren lounaisosassa on vuonna 1995 perustettu yksityinen luonnonsuojelualue, 17 hehtaarin kokoinen Bengtsårin tammilehto.
Historiaa
Saaren asutuksesta on dokumentteja 1500-luvulta: silloisen Tenholan pitäjän kirkollisverojen tilikirjassa 1556 Bengtsåriin on kirjattu kolme, Santalaan kaksi ja Hankoon kuusi veronmaksajaa. Vuonna 1647 Bengtsårissa oli kaksi toimivaa maatilaa. Vuonna 1677 Bromarv erotettiin Tenholan seurakunnasta omaksi kappeliseurakunnakseen. Tästä muodostui 1881 Bromarvin kunta, ja Bengtsår oli yksi sen kylistä. Vuoden 1977 kuntaliitoksessa Bengtsår liitettiin Hankoon, kun taas valtaosa Bromarvista liitettiin Tenholaan.
Helsingin kaupunki osti Bengtsårin ja muutaman lähisaaren käsittävät kaksi maatilaa vuonna 1907, kun se tarvitsi syrjäistä sijaintipaikkaa 10–18-vuotiaiden poikien kasvatuslaitokselle, joka muuttui vuonna 1926 koulukodiksi. Kerrallaan saarella oli 80–90 poikaa, jotka kärsivät koti-ikävän lisäksi syöpäläisistä ja taudeista ja pyrkivät saarelta karkuun. Työntekijöitä oli noin 25, ja päätoimintamuodot olivat kansakouluopetus ja maataloustyöhön perehdyttäminen. Koulukodin toiminta loppui vuonna 1940, kun talvisodan rauhanehtojen mukaisesti Hanko ympäristöineen vuokrattiin Neuvostoliitolle. Koulukodin toimintaa oli muutenkin kaavailtu lopetettavaksi, joten sitä ei aloitettu uudelleen Neuvostoliiton vetäydyttyä alueelta 1941. Miehitysaikana Bengtsårissa oli arviolta 500–1 000 neuvostosotilasta, jotka linnoittivat saarta ja asuivat korsuissa. Valtaosa koulukodin rakennuksista ja saaren metsistä tuhoutui.
Bengtsårin maa- ja vesialueita pakkolunastettiin Helsingiltä Neuvostoliitolle luovutettujen alueiden siirtoväen asuttamiseksi, ja saarelle muodostettiin puoli tusinaa maatilaa uudisrakennuksineen lähinnä Terijoelta evakuoitujen perheiden käyttöön. Maatiloilta kuitenkin muutettiin tulevien vuosikymmenten mittaan pois niiden niukan tuoton ja huonojen kulkuyhteyksien vuoksi.
1940-luvulta alkaen Helsingin kaupunki alkoi käyttää Bengtsåria lasten ja nuorten kesäleirien pitopaikkana. Leirejä siellä ovat pitäneet myös urheilujärjestöt kuten SVUL. Aluksi leiriläisiä oli vain parisataa kesässä, kun vuonna 1973 osallistujia 35 leirillä ja retkellä oli jo yhteensä 1 251. 2010-luvun alkuvuosina Bengtsårissa leireili vuosittain pari tuhatta nuorta.
KNM Vidar (1878)
KNM Vidar oli Norjan laivaston vuonna 1882 vesillelaskettu Vale-luokan 2. luokan tykkivene.
Valmistus
Alus tilattiin Hortenista laivastontelakalta ja se laskettiin vesille 3. tammikuuta 1882. Alus otettiin palvelukseen vielä samana vuonna.
Palvelus
Alus muutettiin vuosina 1911-1912 hieman ennen ensimmäistä maailmansotaa miinalaivaksi, jolloin sen aseistusta kevennettiin korvaamalla raskas 10,6 tuuman suustaladattava tykki 150 millimetrin perästä ladattavalla tykillä. Lisäksi yksi aluksen yhden naulan tykeistä korvattiin tehokkaammalla 47 millimetrin tykillä. Kevenemisen seurauksena alus kykeni vastaanottamaan 50 miinaa ja samalla miehistön tarve väheni kymmenellä.
Saksan hyökätessä Norjaan Vidar makasi palveluskelvottomana laivaston varastona Melsomvikissa Oslovuonossa, jossa se vallattiin 9. huhtikuuta 1940. Saksan antauduttua ja Euroopan sotatoimien päätyttyä alus palautettiin toukokuussa 1945 Norjalle, joka myi sen vuonna 1947.
Teófilo Gutiérrez
Teófilo Antonio "Teó" Gutiérrez Roncancio (s. 17. toukokuuta 1985 Barranquilla, Kolumbia) on kolumbialainen jalkapalloilija. Hän edustaa argentiinalaista River Platea ja on pelipaikaltaan hyökkääjä.
Seurajoukkue
Heinäkuussa 2013 Gutiérrez siirtyi meksikolaisesta Cruz Azulista argentiinalaisseura River Plateen. Siirtokorvauksen kerrottiin olleen noin 3 miljoonaa dollaria. Siirron oli tarkoitus toteutua jo aikaisemmin, mutta se kariutui, kun River Platella ei ollut vielä tuolloin riittävästi varoja suorittaa sitä.
Gutiérrez pelasi ensimmäisen ottelunsa joukkueessa Club Atlético Colónia vastaan, jossa hän onnistui myös maalinteossa.
Maajoukkue
Gutiérrez teki ensiesiintymisensä Kolumbian maajoukkueessa 12. elokuuta 2009 pelatussa ystävyysottelussa El Salvadoria vastaan, jossa hän onnistui niin ikään myös maalinteossa.
Hujajärvi (Luumäki, Sydänmaan Lakka)
Hujajärvi eli myös Alajärvi on Etelä-Karjalassa Luumäellä Sydänmaan Lakan kylän lähellä sijaitseva järvi. Luumäellä on toinenkin Hujajärvi.
Maantietoa
Järven pinta-ala on 30 hehtaaria, se on 1,0 kilometriä pitkä ja 550 metriä leveä. Järvellä on kartan mukaan yksi saari. Sen rantaviivan pituus on 2,8 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Hujajärven–Konnikkajoen valuma-alueeseen (14.186) se kuuluu. Järven vedenpinnan korkeus on 68,7 metriä mpy.
Leppälampi (Luumäki)
Leppälampi on Etelä-Karjalassa Luumäellä Sydänmaan Lakan kylän lähellä sijaitseva lampi.
Maantietoa
Lammen pinta-ala on 2,2 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 700 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Hujajärven–Konnikkajoen valuma-alueeseen (14.186) se kuuluu. Lammen vedenpinnan korkeus on 70,5 metriä mpy.
Bill Cobbs
thumb|Bill Cobbs [[Ennen aikojaan -elokuvan kuvauksissa vuonna 2009.]] William Fransisco ”Bill” Cobbs (s. 16. kesäkuuta 1935 Cleveland, Ohio, Yhdysvallat) on yhdysvaltalainen näyttelijä. Hänet tunnetaan muun muassa elokuvista Bird (1988), Bodyguard (1992) ja The Final Patient (2005) sekä televisiosarjoista The Drew Carey Show, Kunnian miehet, 10-8: Officers on Duty, C.S.I., NYPD Blue, Mullan alla, Muukalaiset, Äärirajoilla, Teho-osasto, Kauas pois, Kate ja Allie ja October Road.
Yksityiselämä
Bill Cobbs syntyi ja kasvoi Clevelandissa, Ohiossa. Amatöörinäyttelijänä hän aloitti kaupungin Karamu House Theatherissa Ossie Davisin näytelmässä Purlie Victorius. Cobbs oli teknikkona ilmavoimissa kahdeksan vuotta, hän työskenteli myös IBM:llä. Vuonna 1970 35-vuotias Cobbs muutti New Yorkiin saadakseen töitä näyttelijänä. Vapaa-aikanaan Cobbs harrastaa musiikkia, lukemista, rumpujen soittoa ja golfia.
Pinokkion uudet seikkailut
Pinokkion uudet seikkailut (The New Adventures of Pinocchio) on vuonna 1999 valmistunut brittiläis-saksalais-yhdysvaltalaisena yhteistyönä tehty elokuva. Se on jatkoa elokuvalle Pinokkion seikkailut ja tapahtuu pari vuotta ensimmäisen osan tapahtumien jälkeen. Siinä Pinokkio on teini-ikäiseksi kasvanut oikea poika, joka pinnaa koulusta päästäkseen jo ensimmäisessä osassa nähdyn ystävänsä Lampunsydämen kanssa karnevaaleihin. Pojat ostavat karnevaaleista taikajuomaa, joka vaikuttaa aluksi hämmästyttävältä, mutta myöhemmin tekee tuhoisia muutoksia. Elokuvan pääosissa nähdään Udo Kier ja Martin Landau. Elokuvaa ei tule sekoittaa Disneyn Pinocchioon.
Xiaomi Redmi Note Prime
Xiaomi Redmi Note Prime on Xiaomin 15. joulukuuta 2015 julkaisema älypuhelin, jossa on esiasennettuna Android 4.4 "KitKat" -käyttöjärjestelmä Xiaomin MIUI-käyttöliittymällä.
Muotoilu
Xiaomi Redmi Note Prime -älypuhelimessa on 5,5-tuumainen näyttö HD-resoluutiolla.
Shannon Szabados
Shannon Lynn Szabados (s. 6. elokuuta 1986 Edmonton, Alberta, Kanada) on kanadalainen jääkiekkomaalivahti sekä lajin kaksinkertainen olympiavoittaja.
Szabados valittiin Vancouverin olympialaisissa 2010 turnauksen parhaaksi maalivahdiksi sekä median valitsemaan tähdistökentälliseen. Myös Pyeongchangin olympialaisissa 2018 hänet valittiin turnauksen parhaaksi maalivahdiksi.
Seuratasolla Szabados on edustanut muun muassa Southern Professional Hockey Leaguessa pelaavaa Columbus Cottonmouthsia. Nykyisin hän edustaa Buffalo Beautsia naisten NWHLssä.
Xiaomi Redmi Note Prime
Fyysiset osat
Laitteesta löytyy Qualcomm Snapdragon 410 8916-prosessori. Laitteessa on 2 gigatavua RAM-muistia ja 16 gigatavua sisäistä muistia. Puhelimen muisti on laajennettavissa enintään 32 gigatavun microSD-kortilla.
Kamerat ja multimedia
Laitteessa on 13 megapikselin takakamera. Etukameran tarkkuus on puolestaan 5 megapikseliä.
Videokuvaus voidaan tehdä 1080p (Full HD) -resoluutioilla.
Ohjelmisto
Julkaisuhetkellä laitteessa oli esiasennettuna Android 4.4 "KitKat" Xiaomin MIUI-käyttöliittymällä.
Lähteet
https://www.phonearena.com/phones/Xiaomi-Redmi-Note-Prime_id9821
Ultrateräväpiirtotelevisio
thumb|right|UHDTV-resoluutio verrattuna muihin suosittuihin resoluutioihin.
Ultrateräväpiirtotelevision pääominaisuudet: thumb|UHDTV-kamera
Ultrateräväpiirtotelevisio eli UHDTV (myös Ultra HDTV tai 4320p) ja ultrateräväpiirtovideo (UHDV)) on kokeellinen digitaalisen videon formaatti, jota kehittävät muun muassa Japanin NHK, Sky Broadcasting ja RAI.
Ultrateräväpiirron kuvatarkkuus on 7680 × 4320 pikseliä, eli se on neljä kertaa niin leveä ja korkea kuin täysteräväpiirto (1920 × 1080 pikseliä). Japanilaisen sanomalehden Yomiuri Shimbunin mukaan Japanin sisä- ja viestintäministeri aloittaa yhteistyön kehittääkseen teknologian SVH:lle siinä toivossa, että ultrateräväpiirtotelevisio asetetaan uudeksi standardiksi, ja tällä kuvatarkkuudella aloitettaisiin lähetykset vuonna 2020.
Koska formaatti (esitystapa) on vielä hyvin kokeellinen, NHK:n tutkijoiden täytyi rakentaa oma prototyyppinsä itse. Kun järjestelmää esiteltiin syyskuussa 2003, he käyttivät 16 HDTV-kameraa kuvatakseen 18-minuuttisen koevideon.
Vuonna 2008 Aptina Imagin tiedotti uuden CMOS-kuvakennon julkaisusta. Kenno on suunniteltu varta vasten NHK:n UHDTV-projektille.
Ultrateräväpiirtoa esiteltiin vuoden 2005 "Expossa", Aichissa, Japanissa, "NAB Show:ssa" vuonna 2006 ja 2007 konferensseissa, Las Vegas ja International Broadcastin Conventionissa (IBC) vuonna 2006 ja 2008, Amsterdamissa, Hollannissa sekä "Consumer Electronics Show" tapahtumassa vuonna 2009.
Marraskuussa 2005 NHK esitteli UHDTV-livekuvaa 260 kilometrin matkan päästä käyttäen kuituoptista verkkoa. Käyttäen dense wavelength division multiplex ("tiheä aallonpituuhakokanavointi) -teknologiaa tiedonsiirtonopeudeksi saatiin 24 Gbit/s [datasiirtonopeusyksikköinä] yhteensä 16 eri aallonpituuden signaalilla.
31. joulukuuta 2006 NHK esitteli suoraa lähetystä 11.4 metrin näytöllä Osakassa, Japanissa NHK:n kehittämällä videokoodekilla (video-kooderi-dekooderi) 24 Gbit/s siirtonopeudesta aina 180–600 Mbit/s siirtonopeuteen. Myös ääni pakattiin 28Mbit/s 7-28 Mbit/s. Jos kuvaa ja ääntä ei pakattaisi, 20 minuutin lähetys edellyttäisi noin 4 teratavua muistitilaa.
Kolme standardia, jotka koskevat UHDTV:tä:
Myös News Corporationin omistama satelliittitelevisioyhtiö Sky on ilmeisesti kiinnostunut teknologiasta. Vuoden 2008 IBC:ssä Japanin NHK, Italian RAI, BBC, RTE, Sony, Samsung ja Panasonic (monine yhtiötovereineen) esittelivät UHDTV -teknologiaa ensimmäisellä julkisella reaaliaikaisella lähetyksellä Lontoosta konferenssipaikalle Amsterdamiin.
Teknologiaa esiteltiin myös BBC:n Mediakeskuksessa, Länsi-Lontoossa lokakuun alussa vuonna 2008. BBC on myös tutkinut, voitaisiinko sen Dirac-koodekkia käyttää UHDTV:n kanssa.
Aiheesta muualla
Virallisia sivustoja Video Artikkeleita
Imaginaerum (elokuva)
Imaginaerum on suomalais-kanadalainen musiikkifantasiaelokuva, joka perustuu Nightwish-yhtyeen samannimiseen albumiin, joka julkaistiin Suomessa 30. marraskuuta 2011 ja muualla maailmalla 2. joulukuuta 2011. Elokuvan kuvaukset alkoivat syksyllä 2011, ja sen ensi-ilta oli marraskuussa 2012. Elokuvan ohjasi Stobe Harju ja sen tuotantoyhtiönä toimi Solar Films.
Vastaanotto
Helsingin Sanomat luonnehti elokuvaa sekavaksi. Marraskuun 2012 lopulla ensi-iltaan tulleesta elokuvasta tuli teattereissa floppi. Se keräsi Suomessa runsaassa kuukaudessa vain noin 7 400 katsojaa ja tuotti budjetistaan vain viisi prosenttia rahaa takaisin. Tuotantoyhtiölle Imaginaerum oli vähäriskinen, koska Nightwish rahoitti sen suurelta osin itse ja se oli suunnattu ensisijaisesti fanituotteeksi.
Audace-luokka (1913)
Audace-luokka oli Italian laivaston kahden hävittäjän muodostama alusluokka ensimmäisessä maailmansodassa.
Suunnittelu
Orlandon telakka muokkasi Indomito-luokan suunnitelmia vaihtamalla voimanlähteeksi sveitsiläisen Escher-Wyss-turbiinimoottorit, mitkä eivät kuitenkaan saavuttaneet Ansaldon, Orlandon ja Totin valmistamien Parsons-turbiinien tehoja.
RMS Majestic (1914)
Rakentaminen
Hamburg America Line tilasi Bismarckin Blohm & Vossin Hampurin telakalta, missä köli laskettiin 1913 telakkanumerolla 214. Alus laskettiin vesille 20. kesäkuuta 1914 kumminaan kansleri Bismarckin lapsenlapsi, kreivitär Hannah von Bismarck. Vain viikkoja vesillelaskun jälkeen syttynyt ensimmäinen maailmansota keskeytti aluksen rakennustyöt. Aluksen maatessa telakalla osa sen messinki- ja kupariosista käytettiin muihin tarpeisiin.
Saksa allekirjoitti 28. kesäkuuta 1919 Versaillesin sopimuksen, johon liittyvän sotakorvaussopimuksen mukaan Bismarck ja Imperator luovutettaisiin Englantiin korvauksena Britannicin ja Lusitanian tuhoamisesta. Aluksen rakennustyötä jatkettiin Harland and Wolffin telakan valvonnassa. Sen valmistumista viivästytti 5. lokakuuta 1920 aluksella syttynyt tulipalo, jota aluksi epäiltiin telakkatyöläisten tahallaan sytyttämäksi. Epäilysten hälventämiseksi telakan 1 200 työntekijää saattoivat aluksen valmiiksi ennätysajassa.
Britannian hallitus tarjosi helmikuussa 1921 Bismarckia White Star Linelle ja Cunardille. White Star Line osti Bismarckin. Maailman suurin laiva valmistui 28. maaliskuuta 1922, ja sen vastaanotti aluksen ensimmäinen päällikkö Bertram Hayes. Alus aloitti kymmenpäiväiset koeajot Irlanninmerellä 1. huhtikuuta 1922. Sen jälkeen alus nimettiin 12. huhtikuuta uudelleen, ja siitä tuli Majestic.
RMS Majestic lähti 10. toukokuuta 1922 neitsytmatkalleen, reitille Southampton–Cherbourg–New York. Majestic kunnostettiin vuonna 1928, ja vuonna 1934 White Star Line ja Cunard yhdistyivät muotoon Cunard White Star ltd. Majestic teki 12. helmikuuta 1936 viimeisen matkan reitillä Southampton–Cherbourg–New York. 15. toukokuuta Majestic oli jo myyty romutettavaksi.
HMS Caledonia
Amiraliteetti osti aluksen ennen sen romuttamista. Se siirrettiin Britannian kuninkaallisen laivaston koulutusalukseksi nimellä HMS Caledonia. Aluksen savupiippuja lyhennettiin hieman yläosistaan, mutta alus pysyi White Star Linen väreissä. HMS Caledonia lähti 23. huhtikuuta 1937 uuteen tukikohtaansa. Siihen mahtui 1 500 kadettia. Syyskuussa 1939 alus oli määrä korjata, mutta se vapautettiinkin palveluksesta. HMS Caledoniassa syttyi 29. syyskuuta tulipalo ja upposi kiinnityspaikalleen. Se myytiin maaliskuussa 1940 lopullisesti romutettavaksi.
Ed Horowitz
Ed Horowitz on yhdysvaltalainen elokuvakäsikirjoittaja. Hän sai vuoden 1995 Razzie Awardin vuoden huonoimmasta käsikirjoituksesta elokuvaan Vaarallisella alueella yhdessä Robin U. Russinin kanssa.
Hän on ollut yhtenä kirjoittajana elokuvan Meet Wally Sparks (1997) soundtrackin kappaleella "Have Faith".
Kevät-Alvar
Kevät-Alvar oli Seinäjoen kaupungin kulttuuripalveluiden järjestämä koko perheen tapahtuma. Kevät-Alvar järjestettiin ensimmäisen kerran vuonna 2014.
Tapahtuma järjestettiin aina yhtenä toukokuun lauantaina ja ohjelman kesto oli muutaman tunnin mittainen. Kevät-Alvar- tapahtuman tarkoituksena oli tuoda Alvar Aallon arkkitehtuuria esille ja tutummaksi paikallisille. Tapahtumapaikkanana toimi Alvar Aallon suunnittelemat tilat, joihin kuuluu Seinäjoen Aalto- keskukseen kuuluvat kaupungintalo, kaupunginteatteri, kaupunginkirjasto, seurakunnan tilat sekä Lakeuden Risti. Tapahtuman ohjelmien toteutus tapahtui enimmäkseen kirjaston tiloissa sekä sen ulkoalueilla.
Kevät-Alvar tarjosi maksutonta, monipuolista ohjelmaa kaikenikäisille, kohderyhmänään erityisesti lapset ja lapsiperheet. Tapahtuman rakenne oli pääpiirteittäin aina sama mutta ohjelmiston teema vaihtui vuosittain. Tapahtumassa kävi pari sataa vierailijaa joka vuosi.
Kevät-Alvar järjestettiin toistaiseksi viimeisen kerran toukokuussa 2019.
Ardito-luokka
Ardito-luokka oli Italian laivaston kahden hävittäjän muodostama alusluokka ensimmäisessä maailmansodassa. Orlandon telakka muokkasi Indomito-luokan suunnitelmia.
BPM
BPM on lyhenne englannin kielen sanoista beats per minute, joka tarkoittaa suomeksi iskua minuutissa. Yhden iskun pituus ilmoitetaan nuottiviivaston iskualamerkinnässä. Yleensä isku on yhden neljäsosanuotin pituinen. BPM:llä mitataan tavallisesti elektronisen musiikin tempoa.
Yksi BPM on yhtä suuri kuin 1/60 Hz. 60 BPM tarkoittaa yhtä iskua sekunnissa (tavallisin sydämen pumppaustahti).
Lähteet
Tempo
Mo Youxue
Mo Youxue (, s. 10. helmikuuta 1996 Liuzhou) on kiinalainen pikajuoksija, joka kilpailee 100 ja 200 metrin juoksussa. Mo on 176 senttimetriä pitkä ja painaa 67 kilogrammaa.
Vuonna 2013 Mo voitti alle 18-vuotiaiden maailmanmestaruuden 100 metrin juoksussa ajalla 10,35. Aika on myös Mon oma ennätys. Vuoden 2015 Aasian-mestaruuskilpailuissa Mo voitti kultaa 4 × 100 metrin viestijuoksussa ajalla 39,04.
Valkialampi (Luumäki, Sydänmaan Lakka)
Valkialampi on Etelä-Karjalassa Luumäellä Sydänmaan Lakan kylän lähellä sijaitseva lampi.
Maantietoa
Lammen pinta-ala on 0,7 hehtaaria, se on 250 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Hujajärven–Konnikkajoen valuma-alueeseen (14.186) se kuuluu. Lammen vedenpinnan korkeus on 76,8 metriä mpy.
KNM Gor
KNM Gor oli Norjan laivaston vuonna 1884 vesillelaskettu Gor-luokan 2. luokan tykkivene.
Valmistus
Alus tilattiin Hortenin laivastotelakalta, missä sen köli laskettiin telakkanumerolla 64. Alus laskettiin vesille 7. toukokuuta 1884 ja se otettiin palvelukseen vielä samana vuonna.
Palvelus
Vuonna 1914 hieman ennen ensimmäistä maailmansotaa alus muutettiin miinalaivaksi, jolloin sen aseistusta kevennettiin korvaamalla raskas 26 centtimetrin tykki belgialaisella 120 millimetrin Cockerill QF -tykillä. Kevenemisen seurauksena alus kykeni vastaanottamaan 55 miinaa ja samalla miehistön tarve väheni kymmenellä.
Alus liitettiin toisen maailmansodan alkaessa 2. meripuolustusalueen 2. miinalaivueeseen päällikkönään A. Lea. Saksan hyökättyä Norjaan Gor hylättiin 5. toukokuuta 1940 Kjelkenesiin Sognvuonoon, josta saksalaiset valtasivat aluksen. Alus sijoitettiin Saksan laivaston sukellusveneiden emälaivaksi. Saksan antauduttua ja Euroopan sotatoimien päätyttyä alus palautettiin toukokuussa 1945 Norjalle, joka myi sen maaliskuussa 1947 öljyproomuksi Fjeldberk Bruk A/S:lle Hundvågiin.
Alus rekisteröitiin vuonna 1953 MT Gorinaksi ja sen omistajaksi tuli vuonna 1957 A/S Transport Stavangerista, joka myi aluksen edelleen helmikuussa 1958 A/B Skeppshjälpille Göteborgiin Ruotsiin. Alus palveli satama-aluksensa Göteborgin satamassa, kunnes se poistettiin rekisteristä vuonna 1960. Aluksen kohtalo tämän jälkeen on jäänyt avoimeksi.
Concepción (tulivuori)
Concepción on Nicaraguassa sijaitseva tulivuori, joka muodostaa yhdessä toisen Maderas -nimisen tulivuoren kanssa Ometepen saaren Nicaraguajärvessä.
Concepción sijaitsee saaren luoteisosassa ja on aktiivinen kerrostulivuori. Vuoden 1883 jälkeen se on purkautunut vähintään 30 kertaa, viimeksi 2009. Lisäksi on joitakin epävarmoja tietoja. Concepción purkautuu yleensä tihein väliajoin tapahtuvin suhteellisen vaatimattomin räjähdyksin. Tyypillisesti purkauksen räjähtävyyttä kuvaava VEI-indeksi on 1–2. Vuoren huippukraatterista pohjoiseen on aktiivisia fumaroleja.
Concepción kohoaa 1 579 metriä Nicaraguajärven pinnan yläpuolelle. Se on järvessä sijaitsevista vuorista prominenssiltaan maailman suurin.
Nicole Aunapu Mann
Nicole Aunapu Mann (27. kesäkuuta 1977 Petaluma, Kalifornia) on yhdysvaltalainen Nasan avaruuslentäjä. Mannin ensimmäinen avaruuslento on tarkoitus olla Boeing Crewed Flight Test CST-100 Starlinerilla ISS:lle aikaisintaan 2020.
Nikolai Durov
Nikolai Valerjevitš Durov (s. 21. maaliskuuta 1980) on venäläinen ohjelmoija ja matemaatikko. Hän on Pavel Durovin vanhempi veli, yhdessä he kehittivät sosiaalisen median verkkosivun VKn ja myöhemmin Telegramin.
Expedition to the Barrier Peaks
Muut S-sarjan seikkailut ovat S1 Tomb of Horrors, S2 White Plume Mountain ja S4 Lost Caverns of Tsojcanth.
Vastaanotto
Lapsena Dungeons & Dragonsia pelannut Stephen Colbert piti seikkailua suosikkinaan.
Mossala
Mossala (myös Mussala ) on saari ja kylä Houtskarissa Paraisilla. Sen nimi oli alkujaan suomenkielinen Mustasalo, mutta ruotsin kielen vaikutuksesta nimi muuntui muotoon Mossala. Saaren pinta-ala on 7,19 neliökilometriä ja sen asukasluku on 68.
Mossalalta kulkee yhteysalus muun muassa Iniöön. Saaren eteläpäästä kulkee kuntakeskukseen lossi. Mossalan saaressa on muun muassa Saariston Lomakeskus, joka vuokraa mökkejä. Museovirasto on määritellyt Mossalan kylän valtakunnallisesti merkittäväksi valtakunnalliseksi kulttuuriympäristöksi osana Länsi-Turunmaan saaristoasutusta.
Aiheesta muualla
60.27778°N, 21.41667°W
Jackie Walorski
Jacqueline R. Walorski (13. elokuuta 1963 South Bend, Indiana, Yhdysvallat – 3. elokuuta 2022) oli yhdysvaltalainen poliitikko. Hän oli republikaanisen puolueen jäsen ja edusti Indianan 2. vaalipiiriä Yhdysvaltain edustajainhuoneessa tammikuusta 2013 lähtien.
Dane Alex Bird-Smith
Dane Alex Bird-Smith (s. 15. heinäkuuta 1992) on australialainen kilpakävelyn olympiamitalisti. Bird-Smith on 187 senttimetriä pitkä ja painaa 72 kilogrammaa. Hän kilpailee pääosin 20 kilometrin kävelyssä.
Jackie Walorski
Walorski kuoli auto-onnettomuudessa Indianassa 3. elokuuta 2022. Poliisin mukaan Walorskin työntekijän ajama auto ylitti keskiviivan ja törmäsi vastaantulevaan autoon. Walorskin ja kuljettajan lisäksi turmassa kuoli myös toinen Walorskin työntekijä sekä vastaantulevan auton kuljettaja.
Gaspara Stampa
Gaspara Stampa (1523 Padua – 1554 Milano) oli italialainen runoilija. Hän kirjoitti omakohtaisia eroottisia runoja, jotka julkaistiin vuonna 1554.
Dane Alex Bird-Smith
Bird-Smith saavutti olympiapronssia 20 kilometrin kävelystä vuoden 2016 kesäolympialaisista uudella ennätyksellään 1.19.37. Vuoden 2013 MM-kilpailuissa Moskovassa hän sijoittui 11:nneksi, vuoden 2015 MM-kilpailuissa Pekingissä kahdeksanneksi, 2017 MM-kilpailuissa Lontoossa kuudenneksi ja Dohassa 2019 15:nneksi. Vuoden 2015 kesäuniversiadeista Gwangjusta Bird-Smith saavutti kultaa 20 kilometrin kävelystä. Hän voitti 20 kilometrin kävelyssä kultaa myös Gold Coastin Kansainyhteisön kisoissa 2018.
Gaspara Stampa
Stampan ”Sonetin” on suomentanut Yrjö Kaijärvi, ja se on julkaistu antologiassa Rakkausrunoja: valikoima maailmankirjallisuudesta (Otava, 1953)
Dane Alex Bird-Smith
Myös Bird-Smithin isä Dave Smith oli omalla urallaan kilpakävelijä ja sisäratojen MM-mitalisti.
Stahl
Stahl on muun muassa seuraavien henkilöiden sukunimi:
Xiaomi Redmi 3
Xiaomi Redmi 3 on Xiaomin 11. tammikuuta 2016 julkaisema älypuhelin, jossa on esiasennettuna Android 5.1 "Lollipop" -käyttöjärjestelmä Xiaomin MIUI-käyttöliittymällä.
Muotoilu
Xiaomi Redmi 3 -älypuhelimessa on 5-tuumainen näyttö HD-resoluutiolla.
Fyysiset osat
Laitteesta löytyy Qualcomm Snapdragon 616 8939v2-prosessori. Laitteessa on 2 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.
Kamerat ja multimedia
Videokuvaus voidaan tehdä 1080p (Full HD) -resoluutioilla 30fps.
Ohjelmisto
Julkaisuhetkellä laitteessa oli esiasennettuna Android 5.1 "Lollipop" Xiaomin MIUI-käyttöliittymällä.
Anttoora
Anttoora on saari Porin saaristossa ja kylä entisen Ahlaisten kunnan alueella. Vuonna 2013 Anttoorassa oli 3 asukasta.
Anttoorassa on useita venesatamia. Saaressa toimii lomakylä, joka vuokraa mökkejä ympäri vuoden. Anttoorassa on toiminut Pastuskerin yksiopettajainen supistettu kansakoulu, mutta rakennus on nykyään asumiskäytössä.
Tie Anttooraan kulkee Pastuskerin ja Lampaluodon kautta.
Lähteet
61.675°N, 21.43333°W
Xiaomi Redmi 3 Pro
Muotoilu
Xiaomi Redmi 3 Pro -älypuhelimessa on 5-tuumainen näyttö HD-resoluutiolla.
Fyysiset osat
Laitteesta löytyy Qualcomm Snapdragon 616 8939v2-prosessori. Laitteessa on 3 Gigatavua RAM-muistia ja 32 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.
Kamerat ja multimedia
Laitteessa on 13 Megapikselin takakamera. Etukameran tarkkuus on puolestaan 5 Megapikseliä.
Videokuvaus voidaan tehdä 1080p (Full HD) -resoluutioilla 30fps.
Ohjelmisto
Julkaisuhetkellä laitteessa oli esiasennettuna Android 5.1 "Lollipop" Xiaomin MIUI-käyttöliittymällä.